b'\n_START_ARTICLE_\nM/S Viking 5\n_START_SECTION_\nTilaus\n_START_PARAGRAPH_\nViking 5 tilattiin Rederi AB Sallylle saksalaiselta Meyer Werftin telakalta. Saman tyyppisi\xc3\xa4 aluksia oli ennen Viking 5:n toimitusta tilattu Viking Linen kahdelle osakasvarustamolle viisi kappaletta. Aluksen valmistenumero oli 573 ja se luovutettiin tilaajalleen hein\xc3\xa4kuun alussa 1974. Alus oli suunniteltu asetettavaksi Helsinki \xe2\x80\x93 Tukholma reitille, joten siihen tehtiin jo tilausvaiheessa huomattavasti suurempia muutoksia aiempiin "Papenburgin sisariin" verrattuna. Muun muassa hyttikapasiteettia lis\xc3\xa4ttiin huomattavasti, samoin autopaikkoja. My\xc3\xb6s muita matkustajatiloja muutettiin vastaamaan paremmin tarkoitustaan.\n_START_SECTION_\nReitit\n_START_PARAGRAPH_\nViking 5 liikenn\xc3\xb6i Helsinki\xe2\x80\x93Tukholma-reitill\xc3\xa4 aina vuoden 1980 kev\xc3\xa4\xc3\xa4n loppuun, jonka j\xc3\xa4lkeen se asetettiin Turku\xe2\x80\x93Maarianhamina\xe2\x80\x93Tukholma-reitille. T\xc3\xa4m\xc3\xa4n j\xc3\xa4lkeen sit\xc3\xa4 k\xc3\xa4ytettiin viel\xc3\xa4 jonkin aikaa Naantali \xe2\x80\x93 Maarianhamina \xe2\x80\x93 Kapellsk\xc3\xa4r liikenteess\xc3\xa4 ja vuoden 1981 toukokuussa se siirtyi edelleen Rederi AB Sally:n omistuksessa, mutta The Viking -nimisen\xc3\xa4 Englannin kanaalin liikenteeseen._NEWLINE_T\xc3\xa4m\xc3\xa4n j\xc3\xa4lkeen alus tuli viel\xc3\xa4 kerran k\xc3\xa4ym\xc3\xa4\xc3\xa4n Suomen liikenteess\xc3\xa4, mutta nyt Vaasalaivojen operoimana Sally Express nimisen\xc3\xa4, v\xc3\xa4lill\xc3\xa4 Vaasa\xe2\x80\x93Sundsvall/Uumaja. T\xc3\xa4t\xc3\xa4 liikennett\xc3\xa4 kesti kev\xc3\xa4\xc3\xa4st\xc3\xa4 1983 saman vuoden loppupuolelle._NEWLINE_T\xc3\xa4m\xc3\xa4n j\xc3\xa4lkeen alusta on k\xc3\xa4ytetty varsin monipuolisesti eri puolilla Euroopan merialueita. Vuonna 2012 laiva  oli liikenteess\xc3\xa4 Gibraltarin alueella. Hein\xc3\xa4kuussa 2015 laiva l\xc3\xa4hti romutettavaksi Turkkiin.'